**Nota de fundamentare**

**la proiectul de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul hotărârii Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar” a fost elaborat de Ministerul Agriculturii și Industriei Alimentare. |
| **2. Condițiile ce au impus elaborarea proiectului actului normativ** |
| **2.1. Temeiul legal sau, după caz, sursa proiectului actului normativ** |
| Proiectul de hotărâre a Guvernului menționat a fost elaborat în scopul executării art. 11 alin. (6) din Codul funciar nr. 22/2024.  Menționabil fiind faptul că, planificarea elaborării proiectului hotărârii Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar” derivă inclusiv din prevederile pct. 2 a Hotărârii Guvernului nr. 689/2024 cu privire la aprobarea Conceptului Sistemului Informațional „Cadastru funciar” aprobată în ședința Guvernului din 10.10.2024. |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Proiectul hotărârii Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, urmărește drept scop intervenția normativă în vederea adoptării unor noi soluții digitale pentru îmbunătățirea accesului la resursele informaționale din domeniul cadastrului funciar.  În ultimii ani s-a depistat insuficiența de date veridice pe segmentul cadastrului funciar, fiind generate un șir de erori. Aceste omisiuni fiind cauzate direct din motivul lipsei colaborării dintre autoritățile administrației publice locale și centrale.  Un alt element decisiv de cauzare a unor erori pe derivata cadastrului funciar este formarea resursei informaționale, înregistrarea, actualizarea, ajustarea și arhivarea datelor pe suport de hârtie.  Totodată, datele și resursele informaționale formate în cadrul unităților administrativ teritoriale de nivelurile întâi, doi și nivel special sunt colectate anual, de către Autoritatea administrativă centrală responsabilă de implementarea politicilor publice în domeniul relațiilor funciare, cadastrului funciar și monitoringului funciar care sistematizează și aprobă, prin ordin al directorului, până la 30 martie, cadastrul funciar la nivel național, pe care îl publică pe portalul guvernamental al datelor deschise. În acest mod datele sistematizate și actualizate nu pot fi accesate, identificate și monitorizate în timp real.  În acest sens, proiectul propune depășirea a mai multor divergențe și omisiuni generate pe parcursul anilor în domeniul cadastrului funciar. |
| **3. Obiectivele urmărite și soluțiile propuse** |
| **3.1. Principalele prevederi ale proiectului și evidențierea elementelor noi** |
| Principalele prevederi ale proiectului sunt următoarele:  1. Proiectul Hotărârii  Implementarea prezentei hotărâri se pune în sarcina Agenției Naționale de Îmbunătățiri Funciare conform funcțiilor stabilite în Hotărârea Guvernului nr. 390/2023 cu privire la organizarea și funcționarea Agenției Naționale de Îmbunătățiri Funciare.  Totodată, Ministerul Agriculturii și Industriei Alimentare va efectua controlul asupra executării prezentei hotărâri. În acest sens, se propune ca hotărârea menționată să intre în vigoare la data de 07.03.2025.  2. Proiectul hotărârii Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”.  Potrivit prevederilor Legii nr. 467/2003 cu privire la informatizare și la resursele informaționale de stat, proiectul hotărârii Guvernului prevede aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”.  Proiectul menționat fiind structurat în IX Capitole, în această ordine de idei cuprinde reglementări care stabilesc drept obiectiv funcționarea, elaborarea sarcinilor și a structurii normative de exploatare a sistemului.  Capitolul I DISPOZIȚII GENERALE, reglementează scopul elaborării Regulamentului privind modul de ținere, organizare și funcționare a Sistemului Informațional „Cadastrul Funciar”.  Capitolul II se raportează la SUBIECŢII RAPORTURILOR JURIDICE ÎN DOMENIUL CREĂRII, EXPLOATĂRII ŞI UTILIZĂRII SISTEMULUI INFORMAȚIONAL „CADASTRUL FUNCIAR”, sunt indicați subiecții din domeniul creării, exploatării și al utilizării conținutului Sistemului Informațional „Cadastrul Funciar” și rolul acestora.  Capitolul III DREPTURILE ŞI OBLIGAŢIILE PARTICIPANŢILOR LA SISTEMULUI INFORMAȚIONAL „CADASTRUL FUNCIAR”, acest capitol este format din trei secțiuni care descriu drepturile cu care sunt împuterniciți deținătorul, posesorul, registratorul, furnizorii de date a Sistemului Informațional „Cadastrul Funciar” și obligațiile acestora.  Capitolul IV ADMINISTRAREA ŞI ASIGURAREA FUNCŢIONĂRII SISTEMULUI INFORMAȚIONAL „CADASTRUL FUNCIAR”, conținutul acestui capitol se referă la gestionarea și menținerea Sistemului Informațional „Cadastrul Funciar”.  Capitolul V ÎNREGISTRAREA DATELOR ÎN SISTEMULUI INFORMAȚIONAL „CADASTRUL FUNCIAR”, presupune procesul de introducere și gestionare a resurselor informaționale din domeniul funciar. Acest proces este esențial pentru asigurarea acurateței și fiabilității datelor comunicate în sistem.  Capitolul VI MODIFICAREA, COMPLETAREA ȘI RADIEREA DATELOR DIN SISTEMULUI INFORMAȚIONAL „CADASTRUL FUNCIAR”, la acest capitol se concentrează informații privind actualizarea informațiilor existente, adăugarea de informații noi în sistem, mecanisme de control pentru a asigura că toate modificările, completările și radierea sunt corecte și conforme cu legislația în vigoare  Capitolul VII REGIMUL JURIDIC DE UTILIZARE A DATELOR DIN SISTEMULUI INFORMAȚIONAL „CADASTRUL FUNCIAR” se referă la cadrul legal și normativ care reglementează accesul, utilizarea și protecția datelor, dreptul de acces și utilizare a datelor și protecția datelor.  Capitolul VIII INTERACȚIUNEA CU FURNIZORII DE INFORMAȚII SISTEMULUI INFORMAȚIONAL „CADASTRUL FUNCIAR”, Se concentrează pe relațiile de schimb și interoperabilitate de date necesare pentru funcționarea eficientă a sistemului.  Capitolul IX ASIGURAREA PROTECȚIEI ȘI SECURITĂȚII INFORMAȚIEI se raportează pe măsurile necesare pentru a proteja datele și resursele informaționale formate în SISTEMULUI INFORMAȚIONAL „CADASTRUL FUNCIAR”, împotriva accesului neautorizat, pierderii sau deteriorării acestora.  Capitolul X CONTROLUL ȘI RESPONSABILITATEA SUBIECȚILOR RAPORTURILOR JURIDICE care se referă la controlul intern privind organizarea și funcționarea Sistemului Informațional „Cadastrul Funciar”. |
| **3.2. Opțiunile alternative analizate și motivele pentru care acestea nu au fost luate în considerare** |
| A fost analizată opțiunea „a nu face nimic”, care presupune lipsa de intervenție unde se constată mai multe dezavantaje și anume:   * aplicarea neuniformă a legislației din domeniul funciar; * imposibilitatea punerii în aplicație a Conceptului Sistemului informațional „Cadastru funciar”; * apariția unor noi date eronate privind cadastrul funciar al Republicii Moldova.   Din aceste considerente este necesară aprobarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”. |
| **4. Analiza impactului de reglementare** |
| **4.1. Impactul asupra sectorului public** |
| Aprobarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, are un impact semnificativ asupra sectorului public, inclusiv asupra:   * îmbunătățirii serviciilor publice, Regulamentul oferă un cadru clar pentru gestionarea resurselor informaționale din domeniul funciar, facilitând accesul rapid și eficient la date pentru instituțiile publice, ceea ce duce la servicii mai bune pentru cetățeni; * transparenței administrative, prin stabilirea unor norme clare de organizare și funcționare, Regulamentul contribuie la creșterea transparenței în gestionarea datelor și a resurselor informaționale din domeniul funciar, reducând riscurile de corupție; * coordonării interinstituționale, Regulamentul facilitează colaborarea între diferite agenții și instituții publice implicate în gestionarea terenurilor și proprietăților, asigurându-se astfel o abordare integrată și coordonată; * standardizării proceselor, aprobarea regulamentului contribuie la standardizarea practicilor de înregistrare, modificare și gestionare a datelor din domeniul cadastrului funciar parametrii cantitativi ai terenurilor și parametrii calitativi ai solurilor, categorii de deținători de terenuri, ceea ce sporește eficiența și acuratețea informațiilor; * accesibilitatea la informații. |
| **4.2. Impactul financiar și argumentarea costurilor estimative** |
| Implementarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, se va efectua din contul și în limitele mijloacelor financiare alocate anual de la bugetul de stat a Ministerului. |
| **4.3. Impactul asupra sectorului privat** |
| Implementarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, nu va avea impact negativ asupra sectorului privat. |
| **4.4. Impactul social** |
| **4.4.1. Impactul asupra datelor cu caracter personal:**  Implementarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, va corespunde Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal, aprobate prin Hotărârea Guvernului nr. 1123/2010, precum și Cerințelor minime obligatorii de securitate cibernetică, aprobate prin Hotărârea Guvernului nr. 201/2017.  **4.4.2. Impactul asupra echității și egalității de gen:**  Implementarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, nu va avea impact asupra echității și egalității de gen. |
| **4.5. Impactul asupra mediului** |
| Implementarea proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, nu va avea impact asupra mediului. |
| **4.6. Alte impacturi și informații relevante** |
| Alte impacturi și informații relevante nu au fost identificate. |
| **5. Compatibilitatea proiectului actului normativ cu legislația UE** |
| **5.1. Măsuri normative necesare pentru transpunerea actelor juridice ale UE în legislația națională:**  Proiectul de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, instituie cadrul juridic al Republicii Moldova în domeniul funciar și nu cade sub incidența expertizei de compatibilitate.  **5.2. Măsuri normative care urmăresc crearea cadrului juridic intern necesar pentru implementarea legislației UE:**  Proiectul de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, nu urmărește drept scop armonizarea legislației naționale cu legislația Uniunii Europene. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea consultărilor publice asupra proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, a fost plasat pe pagina web oficială a Ministerului Agriculturii și Industriei Alimentare la compartimentul Transparență decizională „Proiecte în discuție” la data de 15.10.2024.  <https://particip.gov.md/ro/document/stages/anuntul-de-initiere-a-elaborarii-proiectului-hotararii-de-guvern-pentru-aprobarea-regulamentului-privind-modul-de-tinere-organizare-si-functionare-a-sistemului-informational-cadastrul-funciar/13236> . |
| **7. Concluziile expertizelor** |
| Proiectul de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, urmează a fi supus expertizei juridice de către Ministerul Justiției în conformitate cu prevederile Legii nr.100/2017 cu privire la acte normative. |
| **8. Modul de încorporare a actului în cadrul normativ existent** |
| În rezultatul aprobării proiectului de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, nu este necesar de adus în concordanță acte normative. |
| **9. Măsurile necesare pentru implementarea prevederilor proiectului actului normativ** |
| În urma aprobării/adoptării proiectul de hotărâre a Guvernului cu privire la aprobarea Regulamentului privind modul de ținere, organizare și funcționare a Sistemului Informațional „Cadastrul Funciar”, Agenția Națională de Îmbunătățiri Funciare din subordinea Ministerului Agriculturii și Industriei Alimentare conform misiunii stabilite în Hotărârea Guvernului nr. 689/2024 cu privire la aprobarea Conceptului Sistemului Informațional „Cadastru funciar” aprobată în ședința Guvernului din 10.10.2024,va organiza seminare, instruiri cu autoritățile administrative centrale și locale pentru a comunica despre modul de implementare a prevederilor proiectului menționat. |

**Secretar de Stat Vasile ȘARBAN**

Ex: Gabriela Bînzaru

[gabriela.binzaru@maia.gov.md](mailto:gabriela.binzaru@maia.gov.md)

Tel: 022 204 557